Om+Visual+Basic

LN116D Programmering i Visual Basic .NET er et nettbasert fag som går både høst og vår. Faget gir en innføring i grunnleggende programmering. Det er ofte studenter som er helt ferske i data som starter på faget, men det fins også en del som tar faget for å dokumentere kunnskap eller å lære .NET-programmering.


 * 1. Læringsutbytte på fagnivå**

Faget tar opp temaer som variabler, datatyper, if-setninger, løkker, matriser (arrays), funksjoner, objektorientering og databaseprogrammering. Etter å ha gjennomført faget skal studentene kunne:


 * Bruke Visual Basic til å lage frittstående applikasjoner av høy kvalitet (FM)
 * Beherske grunnleggende programmeringsprinsipper (FM)
 * Strukturere og planlegge koden på en god måte (KM)
 * Utforme brukergrensesnitt som er fine å se på (HM/FM)
 * Programmere opp mot en underliggende database (FM)
 * Sette seg inn i kode som andre har laget og forklare hvordan koden virker (KM)

FM = Ferdighetsmål KM = Kunnskapsmål HM = Holdningsmål

Faget har lærestoff i form av 12 norske leksjoner og noe videobasert lærestoff (vise programmering og løsningsstrategier). Det er 12 øvinger hvorav 8 må bestås. Det er også en rekke aktiviteter i dette faget, både obligatoriske og frivillige. Hensikten er å øke læringen, møte ulike læringsstiler og engasjere studentene, og flere av disse er utviklet som følge av ASSESS 2010-prosjektet:
 * 2. Læringsprosess**
 * reflekter over læringsutbyttene (spørreundersøkelse)
 * lag din egen flervalgstest (høsten 2009 har 13 av 45 studenter gjort denne frivillige øvingen)
 * lag egne programmeringsoppgaver (del av øving 6)
 * diskusjonsforum med faglige nøtter, idéer og eksempler som kan diskuteres)

Som forklart i punkt 3 vil eksamen være nettbasert. Studentene får en rekke øvingsoppgaver underveis i semesteret for å lære seg praktisk problemløsning. Disse er allerede utviklet. Det er også nødvendig å utvikle en rekke flervalgsoppgaver underveis hvor studentene får trene seg på å ta digitale tester. Dette arbeidet må fullføres våren 2010.

Eksamen var tidligere skriftlig med kun programmeringsoppgaver. Dette var uheldig fordi programmering best skjer på en datamaskin. Eksamen er fra og med høsten 2009 av nettbasert (for første gang) og vil inneholde: Studentene skal sitte hjemme eller der de vil, og programmere på sin maskin slik de er vant til. Det er en utfordring med juks som er vanskelig å håndtere, men tanken er at tidspress og tilfeldig uttrekk av spørsmål fra en større spørsmålsbank skal gjøre det vanskeligere å jukse.
 * 3. Eksamen**
 * oppgaver (løs problem, skriv programkode og lever inn) - rettes manuelt
 * digital test (flervalgsoppgaver m.m) - rettes automatisk

Faget har for første gang nettbasert eksamen der flervalgsoppgaver inngår som sentral del. Faget har en rekke aktiviteter som nevnt i punkt 2, og det er viktig å få økt bevissthet rundt læringsutbyttene (både for faglærer og studentene) slik at de ser sammenhengen mellom vurderingen (punkt 3) og læringsaktivitetene (punkt 2). Det å la studentene lage sine egne flervalgstester er en spennende aktivitet som øker bevisstheten på flervalgstester.
 * Hvorfor dette faget som pilot i ASSESS-prosjektet?**

Våren 2010 vil studentene få flere flervalgstester å øve seg på, og det vil lages mer videobasert lærestoff. Det vil også eksperimenteres med video mikset sammen med flervalgstester, slik at en kan automatisere mer av den formative vurderingen og samtidig forberede den summative vurderingen.